सामग्री: लेकिन गोवा में 14-17 जून को हुए एक सम्मलेन में हिन्दू संगठनों ने जिस हिन्दू राष्ट्र की मांग की है और जिस हिन्दू राष्ट्र की आज कल्पना की जा रही है वो हिंदुत्ववादी राष्ट्र है. मैं एक हिन्दू राष्ट्र में रह सकता हूँ, हिंदुत्ववादी राष्ट्र में नहीं.  

'राष्ट्र सर्वोच्च है और राष्ट्र का नाम हिंदू राष्ट्र है'

नज़रिया: आंबेडकर हिंदू राष्ट्र को भारी ख़तरा क्यों मानते थे?

मैंने ये फैसला 1997 में आज़ादी की 50वीं वर्षगांठ के अवसर पर लिया था. 

पवित्र शहर आयोध्या में विश्व हिन्दू परिषद् के एक युवा अधिकारी ने मुझसे अपने हिन्दू राष्ट्र की कल्पना शेयर की थी. 

तेज़ होती हिन्दू राष्ट्र की मांग

उनकी नज़र में अगर मुसलमान और ईसाई अपने हिन्दू पूर्वजों को मानें और वैसा ही करें जैसा उनके पूर्वज करते थे तो वो भारत में रह सकते हैं.

उसके बाद से मैंने इस तरह के विचार को प्रकट करते हुए कई लोगों को सुना है- कभी पूर्वजों को पहचानने और कभी घर वापसी का तर्क देकर.

नज़रिया: 'संघ के हिंदी-हिंदू-हिंदुस्तान की राह पर बीजेपी'

मोदीराज में सेक्युलर राजनीति की जगह नहीं

हिंदुत्ववादी विचारधारा के सत्ता पर काबिज़ होने के बाद से हिन्दू राष्ट्र की मांग बढ़ती जा रही है. 

कोई कहता है 2021 तक ये काम पूरा हो जाएगा तो कोई और एलान करता है कि 2023 तक भारत एक हिन्दू राष्ट्र बन जाएगा. 

पता नहीं खुले ज़ेहन वाले मेरे हिन्दू दोस्त मुझे क्यों दिलासा देते हैं कि फ़िलहाल बीजेपी के सत्ता में रहने के बावजूद भारत एक हिंदुत्ववादी राष्ट्र नहीं बन सका है.

हिंदू भी हो जाएंगे दूसरे दर्ज़े के नागरिक

वो ये स्वीकार करते हैं कि ऐसी कोशिशें हो रही हैं, माहौल तैयार किया जा रहा है, लेकिन अभी ऐसा हुआ नहीं है. 

मुझे लगता है कि मुझे दिलासा देने की बजाय वो खुद को इत्मीनान दिलाना चाहते हैं कि भारत हिन्दू राष्ट्र नहीं बनेगा.

उन्हें डर है कि हिंदुत्ववादी राष्ट्र में कट्टरपंथी हिंदू राज करेंगे. उनका विरोध करने वाले हिन्दू भी, अल्पसंख्यकों की तरह, दूसरे दर्जे के शहरी बन कर रह जाएंगे. 

मेरे 'सेक्युलर' हिन्दू दोस्त कहते हैं कि हिंदुत्व विचारधारा समाज को बांटने का काम करती है. ये विचारधारा 80 प्रतिशत हिन्दुओं को 14 प्रतिशत मुसलमानों से डराती है, उन्हें असुरक्षित महसूस कराती है. 

उनका कहना है कि ये लिंचिंग या पीट-पीट कर मार देने को बढ़ावा देती है. हिंदुत्व का विकास सेकुलरिज़्म का...\nपिछली सामग्री को संक्षेप में निम्नानुसार किया जा सकता है:
मैं एक भारतीय मुस्लिम की हैसियत से पूरे होश के साथ ये कहना चाहता हूँ कि अगर भारत एक हिन्दू राष्ट्र बन जाए तो मुझे आपत्ति नहीं.